als_Latn dik_Latn sag_Latn
August 16, 2013
Presidenti
i Shqipërisë
Bujar Nishani (Mehmeti)
Bujar Nishani i ka bërë fresk kryeministrit Sali Berisha për më shumë se një vit. Tashmë edhe dyshuesit më të mëdhenj janë bindur se “presidenti” aktual i Shqipërisë është vetëm një lodër në duart e kryeministrit në sikterisje e sipër.
Po me Nishan Mehmetin, çdo të ndodhë?
A do të vazhdojë ai të vegjetojë e ti bëjë fresk Berishës, tashmë vetëm deputet i Partisë Demokratike?
Apo Kuvendi i Ri i Shtatorit duhet të kërkojë Shkarkimin Urgjent të Bujarit të Berishës (se me popullin e vet është cingun)?
(Voto te Pyetësori)
Hall i madh na ka zënë, po le të qeshim pak me Urimin e tij për Vitin e Ri:
“Të dashur bashkëkombas,
Ju përshëndes kudo ku ndodheni, brenda ose jashtë, afër ose larg Shqipërisë, pranë ose jo vatrave familjare dhe të dashurve.
Festa e ndërrimit të viteve ka një veçanti. Më tepër se çdo festë tjetër, për vetë karakterin e saj, si një tundim të cilit nuk i qëndron dot, kjo festë të fut në mendime për kohën, për rrjedhën e kohës, për të kaluarën, të tashmen, të ardhmen, si ishim, si jemi, si do të jemi.
Viti që kaloi ishte një vit plot ngjarje. Të vogla dhe të mëdha. Të mira dhe të këqia, të ëmbla dhe të hidhura. Me dështime, ngecje, mbarësi, dëshpërim, shpresë.
Në këtë ditë feste do të desha t’ju uroj të gjithëve një nga një, por kjo nuk është e mundur. Atëherë lejomëni të dashur, të respektuar e të nderuar bashkatdhetarë e bashkëkombas, të përshëndes dhe uroj së pari të sëmurët, sidomos të sëmurët e moshuar, të pandihmët, të pastrehët, të vetmuarit, të cilëve u uroj me gjithë shpirt përkujdesje njerëzore, shoqërore dhe shëndetësore!
Uroj gjithashtu me gjithë zemër për një sistemim sa më të shpejtë, ata që aftësi kanë, shkollë, dëshirë dhe vullnet kanë, por ende nuk kanë një punë!
Uroj ata dhe ato që gjatë vitit që kaloi punë patën dhe punuan, u lodhën, por patën edhe shumë vështirësi, të cilat nuk i zgjidhën dot, si dhe ata që u goditën nga fatkeqësitë e çdo lloji dhe u dëmtuan materialisht nga rrethana të pafavorshme që nuk vareshin prej tyre!
Përshëndes dhe uroj së largëti emigrantët, studentët, të cilët nuk mundën të ndodhen pranë të afërmve!
Uroj posaçërisht paqeruajtësit shqiptarë, kudo ku ndodhen! U uroj atyre kryerje me rigorozitet të detyrës dhe kthim të shpejtë!
Uroj parlamentarët, qeveritarët, partitë politike, nëpunësit, veçanërisht ata që merren me drejtësinë, sindikatat, personelin shëndetësor, njerëzit me uniformë!
Një urim nga ana ime për të gjithë nxënësit, studentët, akademikët, shkencëtarët, intelektualët në përgjithësi, të cilëve u uroj më tepër pjesëmarrje!
Uroj veçanërisht artistët dhe i lus të mos thonë më: “ne krijuesit…” se krijues nuk ka shumë, Krijues ka vetëm Një!
Uroj prindërit! Uroj fëmijët dhe të rinjtë, bashkëkombasit e mi të dashur e të shtrenjtë!
Kemi bërë goxha rrugë.
Ishim një burg i madh i rrethuar me tela, brenda të cilit hanim me racione dhe duhej të lëviznim me pasaportë me vete.
Tani kemi rrugë, autostrada, makina, banka, supermarket. Punojmë, udhëtojmë, ndërtojmë, fitojmë, shpenzojmë, konsumojmë.
Kemi dy shtete në Ballkan.
Kemi rritur ndikimin në rajon dhe më gjerë.
Kemi përballur dhe po përballojmë kriza, prej të cilave nuk mund të mos prekemi, pasi jetojmë në marrëdhënie me botën.
Se për pak harrova, disa urime të tjera për vitin që po troket.
Uroj autostradat, të jenë plot me kamionë,
Qiellin, plot me avionë,
Detin, të jetë plot me anije,
Rrugët, plot me makina,
Rrugicat, plot me përqafime pranë pragjeve dhe portave,
Hambarët, të jenë plot drithë,
Zemrat, plot me rrahje,
Shpirtrat, plot me dashuri.
Për secilin prej jush, për të dashurit tuaj, për familjet tuaja, për të gjithë ju: Shëndet, punë, mirëqenie, kthjelltësi, paqe dhe fat. Gëzuar!”
Presidenti i Shqipërisë
Bujar Nishani (Mehmeti)
Posted by Imazhe Shqip at 10:01 12 comments : Links to this post
Labels: Foto Lajm , Fotopolitika
August 15, 2013
Geri Kokalari - Intervista
Prapa Taçit
është familja Berisha
With US
You Just Cry
A ishte paracaktuar Taçi për të fituar tenderat e ARMO-s dhe Albpetrol, ndërsa Patton Boggs u soll aty sa për vitrinë? Geri Kokalari mendon që po. Në këtë intervistë sot në DITA ai risjell në vëmendje disa detaje nga dy privatizimet e sipërcituara: Taçi u fut në marrëveshjen e privatizimit fillestar të ARMO-s në 11 orët e fundit të procesit. Skema u tentua identike me Albpetrolin, kur – pasi të gjitha ofertat ishin bërë – Taçi zbriti aty nga askundi. “Ka dy arsye pse mendoj që Berisha qëndron prapa këtyre skemave – thotë Kokalari dhe më pas shpjegon atë që ai i quan rastësi të çuditshme me sjelljen e Patton Boggs-it, Vetro-s dhe vizitat e Berishës pikërisht në Azerbajxhan. Në qoftë se Rama dhe qeveritarët e rinj duan për të krijuar një bazë për investime të ligjshme në Shqipëri, ata duhet të fillojnë duke sulmuar në mënyrë agresive të gjitha krimet e qeverisë Berisha, si ARMO, Albpetrol, AEY, Gërdec, dhe 21 janari – thotë Kokalari.
- Zoti Kokalari, së fundmi është njoftuar shitja e kompanisë ARMO të Rezart Taçit një kompanie Azerbajxhanase. Si do ta komentoni këtë shitje, ndërkohë që kryeministri Berisha, i cili humbi 23 qershor, është ende në detyrë?
- Nuk duhet ndonjë mençuri e madhe për të kuptuar pse Taçi nxitoi ta shesë ARMO-n, ndërsa Berisha është ende në pushtet, sepse ata të dy bëjnë përpjekje të dëshpëruara për të mbrojtur interesat e tyre. Sa për kujtesë, unë jam ndër ata që besojnë se familja Berisha kishte një pozicion të fshehtë pronësie në ARMO dhe se Taçi kishte edhe aksionet pritëse për Berishën në Albpetrol, në qoftë se marrëveshja do të bëhej ndonjëherë realitet.
- Çfarë duhet të dijë më shumë opinioni publik shqiptar në lidhje me veprimtarinë e Taçit?
- Nga disa këndvështrime, duket qartazi se privatizimi i ARMO-s ishte i paligjshëm. Së pari, ARMO u mendua të jetë një privatizim strategjik i një aseti shtetëror, ndërsa nuk ka asnjë qeveri legjitime në botë që do të kishte lejuar të ndodhte një transferim në minutën e fundit siç ishte rasti i futjes së Taçit në marrëveshjen e ARMO-s në 11 orë. Kjo ka shkelur kushtet e tenderit në nivele të ndryshme, për të mos përmendur faktin se Taçi nuk ishte financiarisht një ofertues i kualifikuar, siç tashmë është e njohur dhe sikurse Patton Boggs e ka zbuluar që në fillim. Për më tepër, me aq sa di unë, Taçi nuk u bë i gjallë deri në kushtet e marrëveshjes, si dhe për kushtet, përfshirë kërkesën që ai të investojë disa qindra milionë dollarë pas përfundimit të blerjes dhe për shpenzime kapitale për modernizimin e objekteve. Ne tani e dimë se ai kurrë nuk i kishte fondet e duhura, kështu që kjo ishte një tjetër aspekt i mashtrimit. Në vend të kësaj, që nga dita e parë ai filloi mjeljen e kompanisë si një lopë e majme dhe e shtriu biznesin në mënyrë të vazhdueshme në terren. Për këto shkelje dhe të tjera, unë besoj ARMO iu transferua ilegalisht Taçit. Dhe kjo është arsyeja pse privatizimi i ARMO-s duhet të shfuqizohet dhe Taçi duhet të zhvishet nga çdo gjë prej pasurive të mbetura, ndërsa blerësit e rinj të supozuar duhet të paralajmërohen se janë duke ecur në një fushë të minuar shumë të rrezikshme. Dhe, edhe pse marrëveshja e Albpetrolit është anuluar – dhe unë jam krenar të them se kam pasur një rol në vënien në dukje të këtij mashtrimi – shqiptarët ende kanë nevojë të dinë se pse dhe se si të dy tenderat për ARMO-n dhe Albpetrol-in iu dhanë si shpërblim Taçit, ndërsa ka një ngjashmëri misterioze midis tyre. Në të dyja këto marrëveshje, pasi të gjitha ofertat ishin bërë, Taçi zbriti aty nga askund, ndërsa Patton Boggs bënte sehir dhe e bekoi shitjen duke deklaruar se në atë proces pati transparencë të plotë. Por kjo më lë mua shumë dyshime, dhe unë ende pyes me habi se si ndodhi kjo? Pse ARMO dhe financat e Taçit u përkeqësuan dhe, ndërsa Taçi ishte ngatërruar në një marrëveshje të dyshimtë ligjore me qeverinë e Azerbajxhanit, si mund rastiste që Patton Boggs ishte aq e bindur se Taçi ishte një ofertues i kualifikuar për Albpetrol? Dhe kjo nuk do të thotë asgjë për faktin se kontrolli i Taçit nga ‘Rruga e Mëndafshtë’ e Vetro-s u njoftua pasi ata u shpërblyen me tenderin. Siç e kam thënë edhe më parë, unë mund të mendoj se janë dy arsye pse Berisha mendoi të qëndronte prapa këtyre skemave. E para, ai mendon se Shqipëria është një vend i mbushur me budallenj, dhe së dyti, si një diktator i vërtetë, ai pati guximin të mendojë se mund të bëjë çfarëdo që dëshiron. Bazuar në mandatin që i është dhënë Ramës, ai është i detyruar t’i provojë popullit të Shqipërisë që Berisha ka qenë krejtësisht gabim në të dyja këto çështje.
- Ditët e fundit nga punonjësit e ARMO-s, Taçi është akuzuar edhe për ndotje të mjedisit me kimikate të dëmshme për shëndetin e njerëzve. Si duhet trajtuar kjo akuzë?
- Nëse është e vërtetë historia se ARMO ka ndotur dhe mjedisin, ndërsa ka qenë nën kontrollin e Taçit, atëherë Taçi dhe çdo pronar i ri mund të ketë një problem të madh. Unë nuk jam dhe aq në dijeni me ligjet përkatëse në Shqipëri, por në shumë vende ka ligje shumë strikte për ndotjen e mjedisit. Nëse kjo do të kishte ndodhur në SHBA, si Taçi dhe pronari i ri mund të ishin potencialisht përgjegjës për koston e plotë të pastrimit mjedisor. Unë mendoj se ky model duhet të përshtatet për ARMO-n. Pra, mesazhi për çdo pronar të ri duhet të jetë: blerës ruhuni! Për shkak të këtyre detyrimeve mjedisore, një kontratë për shitjen e një aseti si ARMO, zakonisht duhet të ketë shumë dispozita specifike dhe dëmshpërblimesh që lidhen me përgjegjësinë mjedisore. Nëse kontrata që Taçi ka negociuar për shitjen e ARMO-s nuk i përfshin këto terma, atëherë ose blerësi është një idiot, ose ka diçka shumë të dyshimtë në lidhje me natyrën e blerësit që ende ka për t’u zbuluar. Dhe qëkurse Fatmir Mediu ishte Ministër i Mjedisit, unë mendoj se shqiptarët duhet të dinë se pse ai nuk ka bërë asgjë për të parandaluar këtë ndotje mjedisore. Por ndoshta ne duhet së pari të zbulojmë se cili ishte roli i tij në vdekjen tragjike të 26 njerëzve në Gërdec.
- A është Taçi modeli se si nuk duhet investuar në këtë vend?
- Modeli Taçi është modeli që Shqipëria duhet të vazhdojë të përdorë, në qoftë se shqiptarët janë të kënaqur duke u parë nga bota si një vend i prapambetur, i korruptuar, i sunduar nga gangsterët, ku koncepti i sundimit të ligjit nuk ka kuptim. Por në qoftë se ata duan të krijojnë një bazë për investime të ligjshme në Shqipëri, ata duhet të fillojnë duke sulmuar në mënyrë agresive të gjitha krimet e qeverisë Berisha, si ARMO, Albpetrol, AEY, Gërdec, dhe 21 janari. Ka nga ata që thonë se kjo nuk është e mundur të bëhet, sepse Shqipëria po përballet me probleme të mëdha ekonomike, ndërsa mund të ketë disa njerëz në qeverinë e re që të mos kenë dëshirë që këto krime të hetohen. Unë e kuptoj se Shqipëria ka probleme serioze, jo pak prej të cilave janë ekonomike, por çështjet e ARMO-s, Albpetrolit dhe marrëveshje të tjera të korruptuara do të kenë pasoja të rëndësishme për të demonstruar se qeveria e re do të zbatojë sundimin e ligjit, dhe në proces, do t’u japë investitorëve të huaj besimin se Shqipëria mund të ofrojë transparencë, stabilitet dhe një sistem gjyqësor funksional që janë përbërësit thelbësorë në tërheqjen e investimeve të huaja direkte dhe legjitime. Dhe pa këtë lloj të investimeve Shqipëria do të mbetet ajo që ka qenë nën Berishën: një republikë bananesh pa banane.
- Kryeministri në detyrë, Sali Berisha vazhdon të marrë vendime si qeveri fuqiplote, pra vazhdon të bëjë privatizime të pasurive publike, ndërkohe që i kane mbetur vetëm tri javë deri sa të marrë detyrën qeveria e dalë nga 23 qershori. A është normale kjo?
- Po, ajo është aq normale, për aq sa mund të presim nga një person me të meta mendore si Berisha.
- A meriton të hetohen nga qeveria e re këto afera korruptive të Taçit dhe Berishës, ashtu si ato të Gërdecit dhe 21 janarit?
- Unë i kam shkruar Edi Ramës menjëherë pas zgjedhjeve ku i kam bërë disa sugjerime për qeverinë e tij të re, duke përfshirë se ai duhet të fillojë hetimet në ARMO dhe Albpetrol, si dhe për Gërdecin dhe 21 janarin. Tani është koha për të që të veprojë, sepse shqiptarët kanë folur me zë të lartë dhe ata i kanë dhënë Ramës një mandat për t’i trajtuar fort këto probleme. Këto probleme nuk mund të anashkalohen apo të fshihen nën qilim, sikurse kam dëgjuar disa që po i bëjnë thirrje atij për të mos vepruar. Edhe pse ekonomia mund të jetë një prioritet, kjo nuk do të thotë që çështjet e tjera të mos trajtohen. Edi Rama e di se të qenit Kryeministër nuk është një punë e lehtë dhe ai duhet të rritet duke u përballur me sfidat dhe të trajtojë probleme të shumta. Siç kam bërë edhe në të kaluarën, unë do të jem i lumtur t’i ofroj shërbimet e mia vullnetarisht për të siguruar informacion në lidhje me ARMO-n, Albpetrol-in dhe AEY-n, të cilat mund të ndihmojnë në hetimet.
- Në ç’aspekte mund të ofrohet ky informacion dhe ky shërbim?
- Sepse fjala vjen Patton Boggs është marrë me marrëveshjet si me ARMO-n dhe Albpetrolin, dhe unë besoj se roli vendimtar në këto marrëveshje duhet gjithashtu të hetohet. Unë do të doja të di nëse marrëdhëniet e Patton Boggs me qeverinë e Azerbajxhanit janë faktor në këtë ekuacion. Unë e thashë që në fillim se nuk mendoj që Patton Boggs ka pasur ekspertizë për të trajtuar privatizimet, por unë nuk mendoj se Berisha kujdesej për këtë, sepse ai kishte ide të tjera. Sipas meje, unë besoj se Taçi për të fituar tenderat e ARMO-s dhe Albpetrol ishte paracaktuar nga Berisha, ndërsa Patton Boggs u soll aty sa për vitrinë. Kam deklaruar më herët se unë nuk besoj që Patton Boggs duhet të kishte qenë në atë rol, sepse unë nuk mendoj se ata kishin ekspertizën. Mbi të gjitha, Patton Boggs ka deklaruar se garancia prej 85 milion euro ishte e vlefshme, por me vetëm disa thirrje telefonike unë kam krijuar bindjen se garancia e menduar ishte një mashtrim. Sikurse është thënë, unë nuk mendoj se Ekspertiza në privatizimin e aseteve të industrisë së energjisë ishte ndër kriteret kryesore për përzgjedhjen e Patton Boggs. Kështu pra, si pjesë e hetimit të ARMO-s dhe Albpetrol, unë mendoj se duhet të hetohet gjithashtu edhe roli i Patton Boggs.
Në fund të një periudhe, pas pesë dekadave të komunizmit nën Enver Hoxhën, e pasuar nga dy dekada të neo-komunizmit nën Enver Berishën, shqiptarët kanë shumë arsye për të thënë MJAFT! Është koha për të ndaluar dënglat dhe të bëhet ajo që duhet bërë, në mënyrë që Shqipëria të mund të bëhet një vendi i respektuar siç dhe e meriton të jetë.
- Faleminderit, Zoti Kokalari!
Posted by Imazhe Shqip at 16:04 2 comments : Links to this post
Labels: Retro
August 14, 2013
Kukulla
e bacës Sali,
Lulëzim Gjelbërimi
Shënime nga ditari i Doktorit:
Debate me Lulin dhe Mulin
Sot e humba paraditen me Lulin. Më kishte bërë SMS qysh herët dhe donte të fliste në telefon. Ja hapa telefonin dhe e pyeta çfarë e shqetësonte.
-Dua të bëj dhe unë një deklaratë për shtyp, tha. Kam mbi një javë që jam bërë kryetar.
-Ke shumë të drejtë, i thashë, shkruaj: Qeveria e re e Piktorit është një grumbull hajdutësh, trafikantësh, vrasësish, dhe kamikazësh të Edi Ramës, të betuar për të shkatërruar Shqipërinë…
Luli më ndërpreu pak.
-Sikur ta bëjmë pak më ndryshe, tha, se duket që e ke shkruar ti.
-Patjetër, i thashë, shkruej: Ata që do hyjnë në zyrat e ministrave janë njerëzit më të urryer jo vetëm nga gjithë shqiptarët, por dhe vetë socialistët. Ai ka lënë jashtë qeverisë ajkën e socialistëve shqiptarë dhe ka futur në qeveri njerëz të bizneseve të tij. A e dini ju se kjo është qeveri e baxhanakut të Edi Ramës, kunatit Ilir…
-Doktor, shiko, këtë baxhanakun dhe kunatin t’i shmangim se ty të ka vdekur baxhanaku, m’u po më vdes të gjallë Kunati. E kam pak bezdi, s’e lexoj dot…
-Ashtu, mirë, shkruj, i thashë. Kjo qeveri, e cila ka dalë nga mafia e drogës dhe prostitucionit, ka thyer çdo rekord në botë pasi është një qeveri e diktuar nga Ramiz Alia, i cili ka lënë amanet që Saimir Tahiri kur të rritet, të bëhet Ministër i Brendëshëm, që Erion Veliaj kur të rritet, të bëhet Ministër i Mirëqenies, që djali i Hamit Beqes të bëhet Ministër Shëndetësie, se shpresonte që duke i pasur komshi, do t’i jepte ilaçet falas. Por ai vdiq pa ia arritur kësaj dite, por Edi Rama ia ruajti amanetet.
-Doktor, sikur ta shmangim këtë Ramiz Alinë, më tha Luli, se nuk e besojnë njerëzit…
-Dakord, shkruaj, i thashë: Kjo është qeveri e drogës, prostitucionit dhe krimit, është më e korruptuara e globit…
E pashë që Luli nuk ishte entuziast.
-Çfarë ke, e pyeta.
-I mbajta shënim, tha, do bëj një deklaratë, t’i mbledh të gjitha në një. Është pak e rëndë.
-Do mësohesh, i thashë. Më kujtohet Laura në fillim nuk pranonte, më vjen zor thoshte, pastaj vinte çdo ditë kërkonte vetë që të dilte. Dhe ty do të dalë turpi.
-E di që do më dalë tha, por është pak e vështirë në fillim.
U ndava me Lulin pasi Flamuri më kishte kërkuar takim.
Pas gjithë kësaj vale krimi, thashë se mund të kishte diçka interesante.
Por ishte diçka krej tjetër.
-Kam një shqetësim, tha. Kemi bërë gjithë ato porosi për përgjime para zgjedhjeve dhe tani nuk kemi ku t’i çojmë. M’i kanë sjellë mua tek zyra. Unë po përpiqem t’i zbardh disa gjëra me interes.
-Çfarë ka ndonjë gjë, i thashë.
-Po ja kemi zbardhur bisedat e disa ministrave. Njëri me inicialin e parë G. i thotë ministrit me inicial R. që do dalë dhe ai të flasë, por pas shtatorit. Ka sharë dhe Gitën, ka thënë Shqipëria shpëtoi nga ne, po dhe ne shpëtuam nga Argita. Na ishte bërë si pension mujor, duhet të paraqiteshim çdo muaj.
-E prisja nga ai në fakt. Është një skile i pabesë. Tjetër, tjetër çfarë ka, i thashë.
-Ky Astrit Patozi një javë nuk ka folur me asnjë njeri. Jemi të shqetësuar mos ka gjetur ndonjë mënyrë tjetër komunikimi.
-Jo, jo, mos ki merak, i thashë. Këta të Shqipërisë së Mesme flasin me heshtje.
-Ky Sokol Olldashi, tha, i ka thënë njërit në telefon se na gjeti belaja. E kishim mirë Doktorin vetëm kryetar partie, tani do ta kemi dhe kryetar grupi në parlament.
-E marr me mend që është i frikësuar ai djalë. Në fakt duhet të reflektojë, ose të ikë.
-Ky Genc Pollo të ka sharë ty, tha. I ka thënë njërit, mirë gomari që na ngordhi, po s’na lënë rehat as mizat. Dhe lekët e tenderit të fundit që do bëj në jetë, duan t’ia japin prapë Familjes. Unë o e bëj për vete, o s’e bëj fare.
-S’ka faj ai zotëri se ja tolerova llogarinë në Qipro, por do ta shikoj po lëvizi bishtin.
-Ky Ridvan Bode i ka thënë një këshilltari të tij, prit deri në shtator sa të shpëtojmë nga ky plehra dhe mos ça kokë pastaj.
Kjo në fakt m’u duk e rëndë, po Ridvani mund ta ketë thënë dhe për të qetësuar këshilltarin.
-Po Jozefina çfarë ka thënë, i thashë.
-Ajo Doktor të mban vetëm ty në gojë. Njerëzit i flasin për Bashën keq, ajo thotë rrnoft Sali Berisha, të tjerë i shajnë Olldashin, ajo thotë rrnoft Sali Berisha. Dhe kur e thërrasin të shtëpisë në telefon dhe përmendin partinë, ajo i ndërpret duke thënë rrnoft Sali Berisha. Nuk e di si ta shpjegoj.
-Qartë, qartë, i thashë. Është trembur mos e fus në ndonjë grup armiqësor. Megjithatë duhet hetuar përse kaq e zellshme tani. Diçka i fsheh partisë dhe ajo.
-Po e përgjojmë dhe një muaj Doktor, pastaj do ta stakojmë përgjimin, se na i merr Saimir Tahiri vesh gjithë gjërat.
-Ke të drejtë, i thashë. Saimiri i krimit, i drogës, i trafiqeve dhe prostitucionit. E shikoni kujt ia besuan shqiptarët këtë vend? Duhet ta çlirojmë patjetër. Përpara!
Posted by Imazhe Shqip at 11:08 6 comments : Links to this post
Labels: Fotopolitika
Subscribe to: Posts ( Atom )
ltz_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn eng_Latn als_Latn ltz_Latn tur_Latn als_Latn als_Latn eng_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn ita_Latn ltz_Latn kmb_Latn pap_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn eng_Latn eng_Latn